6.12.2022
EL
Επίσημη Εφημερίδα της Ευρωπαϊκής Ένωσης
L 314/71
Το Συμβούλιο Υγειονομικών Κρίσεων επικουρεί και παρέχει καθοδήγηση στην Επιτροπή κατά την προετοιμασία και την εφαρμογή των μέτρων που πρέπει να ληφθούν σύμφωνα με τα άρθρα 7 έως 13.
Για τον σκοπό αυτό, η Επιτροπή διατηρεί συνεχή παροχή πληροφοριών στο Συμβούλιο Υγειονομικών Κρίσεων σχετικά με τυχόν σχεδιαζόμενα ή ληφθέντα μέτρα. 2.
Η λειτουργία του Συμβουλίου Υγειονομικών Κρίσεων παύει όταν απενεργοποιηθούν ή λήξουν όλα τα μέτρα που ορίζονται στα άρθρα 7 έως 13. 3.
Το Συμβούλιο Υγειονομικών Κρίσεων απαρτίζεται από την Επιτροπή και έναν εκπρόσωπο από κάθε κράτος μέλος.
Κάθε κράτος μέλος ορίζει τον εκπρόσωπο και τον αναπληρωτή του.
Τη γραμματεία του Συμβουλίου Υγειονομικών Κρίσεων εξασφαλίζει η Επιτροπή. 4.
Η προεδρία του Συμβουλίου Υγειονομικών Κρίσεων ασκείται από κοινού από την Επιτροπή και το κράτος μέλος που ασκεί την εκ περιτροπής προεδρία του Συμβουλίου.
Το Συμβούλιο Υγειονομικών Κρίσεων διασφαλίζει τη συμμετοχή όλων των σχετικών θεσμικών οργάνων, φορέων και οργανισμών της Ένωσης, συμπεριλαμβανομένου του Ευρωπαϊκού Οργανισμού Φαρμάκων (ΕΟΦ), του Ευρωπαϊκού Κέντρου Πρόληψης και Ελέγχου Νόσων (ECDC) και της Συμβουλευτικής επιτροπής για καταστάσεις έκτακτης ανάγκης στον τομέα της δημόσιας υγείας, ως παρατηρητών.
Το Συμβούλιο Υγειονομικών Κρίσεων προσκαλεί ως παρατηρητές έναν εκπρόσωπο του Ευρωπαϊκού Κοινοβουλίου και έναν εκπρόσωπο κράτους μέλους στην Επιτροπή Υγειονομικής Ασφάλειας και, κατά περίπτωση και σύμφωνα με τον εσωτερικό κανονισμό του, έναν εκπρόσωπο του Παγκόσμιου Οργανισμού Υγείας (ΠΟΥ). 5.
Το Συμβούλιο Υγειονομικών Κρίσεων εξασφαλίζει τον συντονισμό και την ανταλλαγή πληροφοριών με τις δομές που δημιουργούνται στο πλαίσιο: α) του κανονισμού (ΕΕ) 2022/123 κατά τη διάρκεια της περιόδου έκτακτης ανάγκης στον τομέα της δημόσιας υγείας, όσον αφορά τα φάρμακα και τα ιατροτεχνολογικά προϊόντα· β) του κανονισμού (ΕΚ) αριθ.
851/2004 του Ευρωπαϊκού Κοινοβουλίου και του Συμβουλίου (12) κατά τη διάρκεια της περιόδου έκτακτης ανάγκης στον τομέα της δημόσιας υγείας· γ) του κανονισμού (ΕΕ) 2022/2371, ιδίως με την Επιτροπή Υγειονομικής Ασφάλειας και τη Συμβουλευτική επιτροπή για καταστάσεις έκτακτης ανάγκης στον τομέα της δημόσιας υγείας· δ) της απόφασης αριθ.
1313/2013/ΕΕ και ειδικότερα του κέντρου συντονισμού αντιμετώπισης εκτάκτων αναγκών με σκοπό την κάλυψη των επιχειρησιακών κενών όσον αφορά την πρόσβαση σε ιατρικά αντίμετρα και πρώτες ύλες και τη διασφάλιση, όπου απαιτείται, των αντίστοιχων καθηκόντων επιτόπιας παρακολούθησης και συντονισμού.
6.
Το Συμβούλιο Υγειονομικών Κρίσεων μεριμνά για την ανταλλαγή πληροφοριών με τον IPCR.
7.
Οι συμπρόεδροι του Συμβουλίου Υγειονομικών Κρίσεων μπορούν να καλούν εμπειρογνώμονες με ειδική εμπειρογνωσία, να συμμετάσχουν, ως παρατηρητές, στις εργασίες του Συμβουλίου Υγειονομικών Κρίσεων ή των υποομάδων σε ad hoc βάση, όσον αφορά ένα θέμα της ημερήσιας διάταξης.
Στους εν λόγω εμπειρογνώμονες περιλαμβάνονται: εκπρόσωποι οργανισμών και οργάνων της Ένωσης, εκπρόσωποι εθνικών αρχών, συμπεριλαμβανομένων κεντρικών αρχών προμηθειών και οργανισμών και ενώσεων υγειονομικής περίθαλψης, εκπρόσωποι διεθνών οργανισμών, όπως ο ΠΟΥ, ο Οργανισμός Τροφίμων και Γεωργίας των Ηνωμένων Εθνών (FAO) και ο Παγκόσμιος Οργανισμός για την Υγεία των Ζώων (WOAH), και εμπειρογνώμονες από τον ιδιωτικό τομέα, καθώς και από άλλα ενδιαφερόμενα μέρη. 8.
Το Συμβούλιο Υγειονομικών Κρίσεων συνεδριάζει όποτε το απαιτούν οι περιστάσεις, κατόπιν αιτήματος της Επιτροπής ή κράτους μέλους.
9. Κατά την προετοιμασία και την εφαρμογή των μέτρων που προβλέπονται στα άρθρα 7 έως 13, η Επιτροπή ενεργεί σε στενό συντονισμό με το Συμβούλιο Υγειονομικών Κρίσεων.
Ειδικότερα, η Επιτροπή διαβουλεύεται με το Συμβούλιο Υγειονομικών Κρίσεων εγκαίρως, όποτε είναι δυνατό πριν αναλάβει δράση, και λαμβάνει σοβαρότατα υπόψη το αποτέλεσμα των διαβουλεύσεων στο πλαίσιο του Συμβουλίου Υγειονομικών Κρίσεων.
Η Επιτροπή ενημερώνει το Συμβούλιο Υγειονομικών Κρίσεων σχετικά με τη δράση που αναλήφθηκε.
(12) Κανονισμος (ΕΚ) αριθ.
851/2004 του Ευρωπαϊκου Κοινοβουλιου και του συμβουλιου της 21ης Απριλίου 2004 για την ίδρυση του Ευρωπαϊκού Κέντρου Πρόληψης και Ελέγχου Νόσων (ΕΕ L 142 της 30.4.2004, σ.
1).